Diari Oficial de la Generalitat Valenciana


Sumari del DOGV 5998, del 22-04-2009 (2009/4290)

ORDRE de 23 de febrer de 2009, de la Conselleria de Medi Ambient, Aigua, Urbanisme i Habitatge, per la qual s'aprova la delimitació parcial de l'assagador de Fanadix, al terme municipal de Teulada, en el tram tocant a la parcel·la cadastral 0667803IV8786X4455BR propietat de Juan Manuel Torres López.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5998

Data del DOGV
:   22-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/4290


Data del document
:   23-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Correcció d'errades

 Descriptors 

:   * Teulada
    * via rural
    * legislació
    * ramat

ORDRE de 23 de febrer de 2009, de la Conselleria de Medi Ambient, Aigua, Urbanisme i Habitatge, per la qual s'aprova la delimitació parcial de l'assagador de Fanadix, al terme municipal de Teulada, en el tram tocant a la parcel·la cadastral 5961315PU5923G5680DB propietat de Juan Manuel Torres López. [2009/4290]  
Vista la sol·licitud de Juan Manuel Torres López sobre la delimitació parcial del camí ramader assagador de Fanadix, en el tram tocant a la parcel·la cadastral 5078484DD3939G0653KG de la seua propietat, sítia al terme municipal de Teulada.  
El camí ramader denominat assagador de Fanadix està classificat amb una amplària legal de 10 m d'acord amb el projecte de classificació dels camins ramaders de Teulada (Alacant), aprovat per Ordre ministerial de data 13 de febrer de 1979. Aquesta amplària es considera necessària, segons el que disposa la Resolució de data 28 de febrer de 1979 del Servei Provincial d'Alacant de l'Institut de Conservació de la Natura (Icona), publicada en el Butlletí Oficial de la Província d'Alacant de data 6 de març de 1979.  
Vist l'acord, de data 9 d'agost de 2006, que autoritza l'inici de l'expedient de delimitació parcial de l'assagador de Fanadix, que discorre pel terme municipal de Teulada, amb subjecció a la legislació vigent.  
Durant la tramitació de l'expedient s'han efectuat les actuacions procedents que hi consten. Es dóna publicitat reglamentària a l'acte de la fitació informant els interessats, es comunica l'acte per escrit als limítrofs amb domicili conegut, dada facilitada pel Servei de Cadastre de Rústica del Ministeri d'Hisenda, com també a tots aquells organismes i institucions que es consideren afectats, i s'insereix l'anunci de la data d'inici de les operacions de fitació de delimitació en el DOCV de data 7 de febrer de 2008. Al mateix temps, s'indica a l'Ajuntament de Teulada que expose en el tauler d'anuncis un edicte amb idèntic objecte.   
En data 9 d'abril de 2008 es realitza la delimitació en el lloc i l'hora anunciats per al començament de les operacions mitjançant un estacatge provisional del tram del camí ramader afectat, per a la qual cosa es pren com a base la classificació dels camins ramaders del municipi de Teulada.   
La descripció dels treballs de fitació com també qualsevol circumstància rellevant han quedat reflectides en l'acta de delimitació parcial, de data 9 d'abril de 2008, i també les manifestacions dels interessats i les al·legacions efectuades pels representants de l'Ajuntament de Teulada presents en els esmentats treballs.  
Finalitzades aquestes operacions, a l'abril de 2008 va ser formulat el projecte de delimitació parcial del camí ramader assagador de Fanadix, en el punt segon del qual figura la llista d'afeccions a la via pecuària, les superfícies i els titulars d'aquestes.  
En data 14 de juliol de 2008 s'informa en el DOCV que el Projecte de delimitació estarà a la disposició de les persones interessades per a ser examinat a partir del dia 15 de juliol als Serveis Territorials d'Alacant de la Conselleria de Medi Ambient, Aigua, Urbanisme i Habitatge durant els 10 dies hàbils següents, sent presentades les al·legacions que consten en l'expedient.  
En data 23 d'octubre de 2008, l'enginyer de la Demarcació Forestal d'Altea emet un informe sobre les al·legacions presentades, el contingut de les quals s'hi considera reproduït, en el qual s'estima que el Projecte de delimitació parcial està en sintonia amb la documentació continguda en el document de classificació.  
En data 12 de gener de 2009 té entrada en el Registre General de la Conselleria un ofici en el qual s'adjunta l'expedient de delimitació i la proposta de resolució de data 29 de desembre de 2008, en la qual el director Territorial d'Alacant de la Conselleria de Medi Ambient, Aigua, Urbanisme i Habitatge proposa l'aprovació de la delimitació parcial del tram del camí ramader assagador de Fanadix, al terme municipal de Teulada, en el tram tocant a la parcel·la cadastral 2581913LS8881O0138SC del mateix terme municipal, d'acord amb els plànols que figuren en l'expedient i en els termes següents:  
Amplària: 10 metres.  
Superfície: 674,499 m².  
Així mateix, proposa que es desestimen les al·legacions presentades per José Ciscar Bolufer, alcalde de Teulada, en nom i representació de l'Ajuntament, que s'acorde la cancel·lació total o parcial de totes les inscripcions que siguen contradictòries amb aquesta delimitació, i que com més prompte millor s'inicie l'expedient de fitació corresponent.  
En data 28 de gener de 2009 emet informe la tècnica del servei de Gestió Forestal, favorable a l'aprovació de la delimitació parcial del camí ramader citat, en els termes expressats en la proposta de resolució del director territorial, de data 12 de gener de 2009, anteriorment referida.  
En data 29 de gener de 2009, el Servei de Gestió Forestal emet informe favorable a l'aprovació de la delimitació parcial del camí ramader citat, una vegada comprovada que la tramitació de l'expedient de delimitació és d'acord amb la legislació vigent.  
En data 2 de febrer de 2009, la directora general de Gestió del Medi Natural dicta proposta d'aprovació de delimitació parcial de la via pecuària citada, en els termes descrits en el projecte de delimitació parcial i la resta de documentació escrita i gràfica que s'hi acompanya.  
L'article 8 de la Llei 3/95, de 23 de març, de camins ramaders, defineix la delimitació com l'acte administratiu que defineix els límits dels camins ramaders de conformitat amb el que estableix l'acte de la classificació.  
Per consegüent, competeix a l'acte de classificació la constatació de les característiques físiques generals i l'existència del camí ramader, mentre que correspon a la delimitació la determinació de les característiques físiques especials.  
Per tant, la delimitació es configura no sols com a acte subordinat a la classificació sinó també com a acte d'execució i complement d'aquesta. Complement indispensable sobretot en aquells trams en què siga necessària una especial precisió en la determinació de l'amplària i límits dels camins ramaders.  
Vist l'informe favorable de l'Advocacia General de la Generalitat de data 16 de febrer de 2009.  
Vistes la Llei 3/95, de 23 de març, de camins ramaders; la Llei 30/92, de 26 de novembre, de règim jurídic de les administracions públiques i del procediment administratiu comú, i la resta de disposicions concordants.  
ORDENE  
Primer  
Aprovar la delimitació parcial del camí ramader assagador de Fanadix, que discorre pel terme municipal de Teulada, en el tram tocant a la parcel·la cadastral 8180453UM6899F0600ZN, d'acord amb el que determina el projecte de delimitació parcial i els plànols que s'adjunten, les característiques del qual són les següents:  
- Amplària legal: 10,00 m  
- Superfície delimitada: 674,499 m²  
Segon  
Desestimar les al·legacions presentades per José Ciscar Bolufer, alcalde de Teulada, en nom i representació de l'Ajuntament, de conformitat amb les contestacions efectuades per l'enginyer de la Demarcació Forestal d'Altea en l'informe de data 23 d'octubre de 2008.  
Tercer  
Cancel·lar totalment o parcialment totes les inscripcions registrals que siguen contradictòries amb la delimitació.  
Quart  
Iniciar del procediment de fitació del camí ramader assagador de Fanadix, que discorre pel terme municipal de Teulada, en el tram tocant a la parcel·la cadastral 8425159RE2475P9530ES.  
València, 23 de febrer de 2009  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN